1618



Tapahtumia  
 15. toukokuuta – Johannes Kepler julkaisi kolmannen Keplerin lain: planeetan kiertoajan toinen potenssi on verrannollinen sen puoliakselin pituuden kolmanteen potenssiin.
 23. toukokuuta – Tšekit (silloisen Böömin protestantit) nousivat kapinaan Itävaltaa vastaan, jolloin kolmikymmenvuotinen sota alkoi. Kapinan syynä oli tyytymättömyys kiihkokatoliseen hallitsijaan Ferdinand II:een, jonka käskystä protestanttien uskonnonvapautta rajoitettiin. Böömin protestantit pitivät tätä keisari Rudolf II:n myöntämän uskonnonvapauden loukkauksena. 23. toukokuuta 1618 joukko protestantteja tunkeutui Prahan linnaan ja heitti ulos ikkunasta kaksi katolista neuvosherraa. Sodan alkuvaihetta kutsutaan Böömin kapinaksi.
 Preussin herttua Albrekt Fredrikin kuoltua herttuakunta periytyi hänen vävylleen, Brandenburgin vaaliruhtinas Juhana Sigismundille. Täten sai alkunsa Brandenburgin ja Preussin personaaliunioni, josta myöhemmin muodostettiin Preussin kuningaskunta.
 Käkisalmi ja Taipale saivat kaupunkioikeudet.
 Puolan–Venäjän sota päättyi Deulinon rauhansopimukseen, joka antoi Puolalle aluelaajennuksia kuten Smolenskin alueen.
 Ruotsin ja Puolan pitkittynyt sota vuosina 1600–1629 keskeytettiin ja sovittiin kahden vuoden aselevosta.
 Osman II nousi Osmanien valtakunnan sulttaaniksi.
 Hollantilainen kauppias Jan Pieterszoon Coen sai maansa kauppakomppanialle yksinoikeuden mausteneilikan ja muskottipähkinän tuontiin Kaakkois-Aasiasta.

Syntyneitä 
 5. helmikuuta – Tobias Clausnitzer, saksalainen luterilainen pappi ja virsirunoilija (k. 1684)
22. helmikuuta – Francesco Morosini, Venetsian doge 1688–1694 (k. 1694)
22. toukokuuta – Henrik Henrikinpoika Horn, ruotsalainen sotamarsalkka ja valtaneuvos (k. 1693)
 1. kesäkuuta – Johann Franck, saksalainen pormestari ja virsirunoilija (k. 1677)
 6. marraskuuta – Aurangzeb, Intian suurmogulihallitsija (k. 1707)
26. joulukuuta – Elisabeth Pfalzilainen, saksalainen prinsessa, abbedissa ja filosofi, Pfalzin vaaliruhtinas Fredrik V:n tytär
Thomas Blood, irlantilainen rikollinen (k. 1680)
Ginevra Cantofoli, italialainen taidemaalari (k. 1672)
John Smith, englantilainen filosofi (k. 1652)
François Pierre de La Varenne, ranskalainen kokki ja keittokirjan tekijä (k. 1678)
John Worthington, englantilainen teologi ja filosofi

Kuolleita 
 5. maaliskuuta – Juhana nuorempi, Ruotsin prinssi, Suomen herttua 1590–1604, kuningas Juhana III:n poika
28. elokuuta – Albrekt Fredrik, Preussin herttua (s. 1553)
29. lokakuuta – Sir Walter Raleigh, englantilainen sotilas ja tutkimusmatkailija.
10. joulukuuta – Giulio Caccini, italialainen säveltäjä (s. n. 1545)
16. joulukuuta – Pedro de Cristo, portugalilainen säveltäjä
 Ebba Bielke, ruotsalainen valtiopetoksesta tuomittu aatelisnainen
Wahunsunacock, powhatanien päällikkö, Pocahontasin isä (s. 1545)

1600-luku